ค่าcreatinineที่สูงขึ้น สามารถลดลงได้หรือไม่ หรือแสดงว่าไตเสื่อมไม่สามารถกลับมาเป็นค่าปกติได้อีก กินเค็มบ่อยๆทำให้ค่าcreatinineสูงขึ้นได้หรือไม่ ถ้าไตเริ่มเสื่อม เราต้องดูแลตัวเองอย่างไรเพื่อไม่ให้เสื่อมลงไปมากกว่านี้หรือทำให้เสื่อมช้าลงครับ ขอบครับ
สวัสดีค่ะ การดูแลตนเองในภาวะไตเสื่อมนั้น สำคัญที่สุดคือต้องหาสาเหตุที่ทำให้เกิดภาวะไตเสื่อมและควบคุมภาวะนั้นๆ โดยสาเหตุที่พบได้บ่อยก็คือ ความดันสูง เบาหวาน การใช้ยาสมุนไพรหรือยาแก้ปวดที่ไม่ได้อยู่ภายใต้การดูแลของแพทย์หากไตเสื่อมไปแล้ว ควรจะงดการรับประทานอาหารเค็มๆ คืออาหารที่มีโซเดียมเยอะ เพื่อไม่ให้ไตต้องทำงานหนักในการขับออก รับประทานอาหารรสจืดๆเท่านั้น และไม่ใช้ยาใดๆที่แพทย์ไม่ได้สั่งการดูแลตนเองอย่างถูกต้อง จะช่วยชะลอความเสื่อมของไต แต่อาจจะไม่ทำให้ค่าไตกลับมาเป็นปกติได้เหมือนเดิมค่ะ